Langesund prestegjeld

Langesund prestegjeld var et prestegjeld tilhørende Bamble prosti i Agder og Telemark bispedømme i Den norske kirke. Det omfattet Langesund sogn i Bamble kommune i Telemark fylke, og hovedkirken var Langesund kirke.

Langesund prestegjeld og dets sogn er nå en del av Bamble kirkelige fellesråd, som er underlagt Bamble prosti.

Historikk
Langesund sogn ble utskilt fra Bamble prestegjeld som eget prestegjeld ved kgl.res. av 14. mai 1915.

I 1992 bestod Langesund prestegjeld av menigheten i Langesund.

Fra 2004 ble prestegjeldene som administrativ enhet faset ut av Den norske kirke, og fra 2012 gikk de også ut av lovverket.

Referanser 

Bambles historie
Prestegjeld i Telemark
Prestegjeld i Agder og Telemark bispedømme
Langesund